Legal Document

Category: 1847

Text:
21. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 424/1627 της 16/29 Οκτ. 1997 (ΦΕΚ Β΄ 965) Αύξηση του ποσού που καταβάλλεται από το Ταμείο Προνοίας Δικαστικών Επιμελητών, για έξοδα κηδείας. Έχοντας υπόψη: 1.Τις διατάξεις της παρ. 3 του άρθρ. 6 του Νόμ. 620/1977 (ΦΕΚ Α΄ 171) «Περί τροποποιήσεως και συμπληρώσεως του Α.Ν. 2682/1940 «Περί ιδρύσεως του Ταμείου Προνοίας Κλητήρων και άλλων τινών διατάξεων». 2.Την αριθ. 80078/4.10.1996 κοινή απόφαση του Πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (ΦΕΚ Β΄ 924). 3.Την αριθ. 45/9.4.1997 απόφαση του Δ.Σ. του Ταμείου Προνοίας Δικαστικών Επιμελητών. 4.Τη γνώμη του Συμβουλίου Κοινωνικής Ασφαλίσεως που διατυπώθηκε στην αριθ. 29η/11.9.1997 συνεδρίασή του της ΚΘ΄ περιόδου. 5.Το γεγονός ότι από τις διατάξεις της απόφασης αυτής προκαλείται ετήσια επιβάρυνση στον προϋπολογισμό του Ταμείου Προνοίας Δικαστικών Επιμελητών, ύψους 6.000.000 δραχμών που θα καλυφθεί από το οργανικό πλεόνασμα του Ταμείου, αποφασίζουμε: Αυξάνεται το ποσό που καταβάλλει από το Ταμείο Προνοίας Δικαστικών Επιμελητών, για έξοδα κηδείας από 250.000 σε 400.000 δραχμές. Με την αριθ. Φ.30211/31323/1505 της 5-31 Ιαν. 2006 απόφ. Υφυπ. Απασχ. και Κοιν. Προστασίας, (ΦΕΚ Β΄95), το ανωτέρω ποσό αυξήθηκε από 1.173,88 σε 1500 €.